CELEX: 32006R1840
Language: sl
Date: 2006-12-11 00:00:00
Title: Uredba Sveta (ES) št. 1840/2006 z dne 11. decembra 2006 o spremembah Uredbe (ES) št. 74/2004 o uvedbi dokončne izravnalne dajatve pri uvozu bombažnega posteljnega perila s poreklom iz Indije

15.12.2006   
            
            
               SL
            
            
               Uradni list Evropske unije
            
            
               L 355/4
            
         UREDBA SVETA (ES) št. 1840/2006
   z dne 11. decembra 2006
   o spremembah Uredbe (ES) št. 74/2004 o uvedbi dokončne izravnalne dajatve pri uvozu bombažnega posteljnega perila s poreklom iz Indije
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2026/97 z dne 6. oktobra 1997 o zaščiti proti subvencioniranemu uvozu iz držav, ki niso članice Evropske skupnosti (1) („osnovna uredba“),
   ob upoštevanju člena 2 Uredbe Sveta (ES) št. 74/2004 z dne 13. januarja 2004 o uvedbi dokončne izravnalne dajatve na uvoz bombažnega posteljnega perila s poreklom iz Indije (2) („izvirna uredba“),
   ob upoštevanju predloga, ki ga je Komisija predložila po posvetovanju s svetovalnim odborom,
   ob upoštevanju naslednjega:
   A.   PREDHODNI POSTOPEK
   
               (1)
            
            
               Svet je z Uredbo (ES) št. 74/2004 uvedel dokončno izravnalno dajatev na uvoz bombažnega posteljnega perila s poreklom iz Indije v Skupnost, ki se uvršča pod oznake KN ex63022100 (oznaki TARIC 6302210081, 6302210089), ex63022290 (oznaka TARIC 6302229019), ex63023100 (oznaka TARIC 6302310090) in ex63023290 (oznaka TARIC 6302329019). Zaradi velikega števila sodelujočih proizvajalcev izvoznikov zadevnega izdelka v Indiji je bil vzorec izbran v skladu s členom 27 osnovne uredbe, individualna stopnja dajatve v višini od 4,4 % do 10,4 % pa je bila uvedena za družbe, vključene v vzorec, medtem ko je bila drugim sodelujočim družbam, ki niso bile vključene v vzorec, določena stopnja dajatve v višini 7,6 %. Za vse druge družbe je bila uvedena preostala dajatev v višini 10,4 %.
            
         
               (2)
            
            
               Člen 2 Uredbe (ES) št. 74/2004 določa, da če kateri koli nov proizvajalec izvoznik v Indiji Komisiji zagotovi zadostne dokaze, da v obdobju preiskave (od 1. oktobra 2001 do 30. septembra 2002) v Skupnost ni izvažal izdelkov iz člena 1(1) („prvi pogoj“), da ni povezan z nobenim izvoznikom ali proizvajalcem v Indiji, za katerega veljajo protisubvencijski ukrepi, uvedeni z navedeno uredbo („drugi pogoj“), in je po obdobju preiskave v Skupnost dejansko izvozil zadevne izdelke, za katere veljajo ukrepi, ali je prevzel nepreklicno pogodbeno obveznost za izvoz znatne količine v Skupnost („tretji pogoj“), potem se člen 1(3) navedene uredbe lahko spremeni tako, da se novemu proizvajalcu izvozniku dodeli stopnja dajatve, ki se uporablja za sodelujoče družbe, ki niso vključene v vzorec, to je 7,6 %.
            
         
               (3)
            
            
               Prvotna uredba je bila spremenjena dvakrat, in sicer z Uredbo Sveta (ES) št. 2143/2004 (3) in Uredbo Sveta (ES) št. 122/2006 (4). V obeh uredbah so na seznam indijskih proizvajalcev izvoznikov v Prilogi k Uredbi dodana imena družb, ki izvažajo zadevni izdelek s poreklom iz Indije in so izpolnile merila pogoje služb Komisije iz prvotne uredbe.
            
         B.   ZAHTEVKI NOVIH IZVOZNIKOV/PROIZVAJALCEV
   
               (4)
            
            
               19 indijskih družb je po objavi predhodno spremenjene Uredbe zaprosilo za isti status, kot ga imajo družbe, ki so sodelovale v preiskavi, vendar niso bile vključene v vzorec („status novinca“).
            
         
               (5)
            
            
               Teh 19 družb prosilk je:
               
                           Družba
                        
                        
                           Mesto
                        
                     
                           B.K.S Textiles Private Limited
                        
                        
                           Coimbatore
                        
                     
                           Indian Arts & Crafts Syndicate (IACS)
                        
                        
                           New Delhi
                        
                     
                           Mittal International
                        
                        
                           Panipat
                        
                     
                           Esskay International
                        
                        
                           Bombaj
                        
                     
                           Opera Clothing
                        
                        
                           Bombaj
                        
                     
                           Govindji Trikamdas & Co.
                        
                        
                           Bombaj
                        
                     
                           Navnitlal Private Limited
                        
                        
                           Bombaj
                        
                     
                           Tulip Exim
                        
                        
                           Bombaj
                        
                     
                           Aarthi – A1 – Traders
                        
                        
                           Karur
                        
                     
                           Anjani Synthetics Limited
                        
                        
                           Ahmedabad
                        
                     
                           Home Concepts
                        
                        
                           New Delhi
                        
                     
                           Siyaram Silk Mills Limited
                        
                        
                           Bombaj
                        
                     
                           Ramlaks Exports Pvt. Ltd.
                        
                        
                           Bombaj
                        
                     
                           Oracle Exports
                        
                        
                           Bombaj
                        
                     
                           Sellon Dynamics
                        
                        
                           Bombaj
                        
                     
                           Synthesis Home Textiles
                        
                        
                           Karur
                        
                     
                           Devtara Industries
                        
                        
                           Muradnagar
                        
                     
                           Summer India Textile Mills
                        
                        
                           Salem
                        
                     
                           Prathishta Weaving and Knitting
                        
                        
                           Coimbatore
                        
                     
         
               (6)
            
            
               Štiri družbe, ki so zahtevale status novinca, niso izpolnile vprašalnika, s katerim naj bi se preverilo, ali izpolnjujejo pogoje iz člena 2 Uredbe (ES) št. 74/2004, zato je bilo treba njihov zahtevek zavrniti.
            
         
               (7)
            
            
               Ena družba je dvakrat izpolnila vprašalnik, ampak vsakič nepopolno in z navedbo nasprotujočih si informacij. Tretjega vprašalnika, ki ji je bil poslan, družba ni izpolnila in zato ni bilo mogoče dokazati, da izpolnjuje pogoje za odobritev statusa novega proizvajalca izvoznika. Zato je bil zahtevek družbe zavrnjen.
            
         
               (8)
            
            
               Preostalih štirinajst družb je predložilo v celoti izpolnjene vprašalnike in status novinca jim je bil odobren.
            
         
               (9)
            
            
               Dokazi šestih zgoraj navedenih indijskih izvoznikov/proizvajalcev se štejejo za zadostne, da se jim odobri stopnja dajatve, ki se uporablja za sodelujoče družbe, ki niso vključene v vzorec (tj. 7,6 %), in se jih doda na seznam izvoznikov/proizvajalcev v Prilogi („Priloga“) k Uredbi Sveta (ES) št. 74/2004.
            
         
               (10)
            
            
               Zahtevke preostalih osmih družb za status novega proizvajalca izvoznika je bilo treba zavrniti iz naslednjih razlogov:
            
         
               (11)
            
            
               Sedem družb ni zagotovilo dokazov, da so po obdobju preiskave zadevni izdelek izvažale v ES ali da so prevzele nepreklicno pogodbeno obveznost, da izvozijo znatne količine v ES.
            
         
               (12)
            
            
               Ena družba je povezana z družbo, ki je že na seznamu v prvotni uredbi, in njen zahtevek za status novinca je bilo treba zavrniti, saj ni izpolnila drugega pogoja iz člena 2 prvotne uredbe.
            
         
               (13)
            
            
               Družbe, ki jim status novinca ni bil odobren, so bile obveščene o razlogih te odločitve in dana jim je bila priložnost, da pisno izrazijo svoja stališča.
            
         
               (14)
            
            
               Vsi argumenti in predlogi zainteresiranih strank so bili analizirani in upoštevani, če so bili utemeljeni –
            
         SPREJEL NASLEDNJO UREDBO:
   Člen 1
   Naslednje družbe se dodajo na seznam proizvajalcev iz Indije, navedenih v Prilogi k Uredbi (ES) št. 74/2004:
   
               Družba
            
            
               Mesto
            
         
               Indian Arts and Crafts Syndicate
            
            
               New Delhi
            
         
               M/s. Opera Clothing
            
            
               Bombaj
            
         
               Anjani Synthetics Limited
            
            
               Ahmedabad
            
         
               Ramlaks Exports Pvt Ltd
            
            
               Bombaj
            
         
               Oracle Exports Home Textiles Pvt Ltd
            
            
               Bombaj
            
         
               Summer India Textile Mills (P) Ltd
            
            
               Salem
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. decembra 2006
      
         
            Za Svet
         
         
            Predsednik
         
         E. TUOMIOJA
      
   
   
      (1)  UL L 288, 21.10.1997, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).
   
      (2)  UL L 12, 17.1.2004, str. 1. Uredba, kakor je bila nazadnje spremenjena z Uredbo (ES) št. 122/2006 (UL L 22, 26.1.2006, str. 3).
   
      (3)  UL L 370, 17.12.2004, str. 1.
   
      (4)  UL L 22, 26.1.2006, str. 3.